Guthlac

**Sankt Guthlac av Croyland** (født 673, død 11. april 714) var kristen helgen fra Lincolnshire i England. Han ble spesielt æret i området Fenland i østlige England.

## Ungdomsår
Guthlac var sønn av Penwald, en adelsmann i det engelske kongedømmet Mercia og dennes hustru Tette. Hans søster ble også æret som sankt Pega. Som ung mann kjempet Guthlac i hæren til Aethelred av Mercia, men ble deretter munk ved klosteret i Repton i Derbyshire da han var 24 år gammel. To år senere søkte han livet som eremitt og flyttet ut til øya Croyland, i dag kjent som Crowland, på sankt Bartolomaios’ dag, det vil si 24. august 699.

## Eremittliv

Guthlac bygde seg et lite bedekammer og celler for å leve i på øya, og levde der resten av sitt liv til han døde den 11. april 714. En mann ved navn Felix, som skrev innenfor det levende minnet av Guthlac, forteller at Guthlac kledde seg i dyreskinn og det eneste næring han tok til seg var et stykke brød og en liten kopp med sølevann etter solnedgang. Koldfeber og sumpfeber plaget ham mens han levde i gravhaug.

Hans fromme og hellige liv ble samtaleemne på land, og mange mennesker besøkte Guthlac i løpet av hans liv for å søke åndelig rettledning fra ham. Han ga tilflukt for Æthelbald av Mercia, den framtidige kongen av Mercia, da han var på flukt fra sin fetter Ceolred. Guthlac forutså at Æthelbald ville bli konge, og da lovte Æthelbald å bygge et kloster for Guthlac om hans profeti ble virkelighet. Æthelbald ble konge og selv om Guthlac da hadde dødd to år tidligere holdt kongen sitt ord og begynte byggingen på klosteret Croyland på sankt Bartolomaios’ dag i 716. Guthlac' festdag er den 11. april.

## Helgenbeskrivelser
*Vita sancti Guthlaci* er skrevet på latin av Felix. En kort gammelengelsk (eller angelsaksisk) preken (*[[Vercelliboken|Vercelli]] XXIII*) og en lengre prosaoversettelse til gammelengelsk er begge basert på Felixs *Vita*. Det er også to dikt på gammelengelsk, i dag kjent som *Guthlac A* og *Guthlac B*. Forholdet til *Guthlac A* til Felixs *Vita* er omdiskutert, men *Guthlac B* er uansett basert på Felixs opptegnelse over helgenens død. Historien om sankt Guthlac blir fortalt med bilder på *Guthlac-rullen*, et sett med detaljerte illustrasjoner fra 1100-tallet som i dag blir bevart på British Library. Kopier kan bli sett på en utstilling ved Croyland-klosteret.

## Kirkefellesskapet av sankt Guthlac
«St Guthlac Fellowship», «Sankt Guthlacs tilhengere» eller egentlig et kirkefellesskap, ble dannet i 1987 og er en gruppe kirker som deler en dedikasjon til sankt Guthlac. Disse kirkene består av følgende:

* **[[Croyland-klosteret]]**, Lincolnshire
* **Kirken i [[Astwick]], [[Bedfordshire]]
* **Allhelgenkirken**, [[Branston, Lincolnshire|Brabston]], [[Lincolnshire]]
* **Vår Frue og Sankt Guthlac romersk-katolske kirke, Deeping St James, Lincolnshire
* **Kirken i [[Little Cowarne]], [[Herefordshire]]
* **Sankt Guthlacs kirke**, [[Market Deeping]], [[Lincolnshire]]
* **Kirken i Fishtoft**, [[Lincolnshire]]
* **Sankt Guthlac-kirken**, [[Knighton, Leicestershire|Knighton]], [[Leicestershire]]
* **Kirken i Little Ponton**, [[Lincolnshire]]
* **Kirken i Passenham**, [[Northamptonshire]]
* **Sankt Guthlacs kirke*', [[Stathern]], [[Nottinghamshire]]

== Referanser ==
<references />

== Litteratur ==
* Bradley, S. A. J. (1982): *Anglo-Saxon Poetry*. London: Everyman.
* Colgrave, Bertram (1956): *Felix's Life of Saint Guthlac*. Cambridge: Cambridge University Press.
* Roberts, Jane (1979): *The Guthlac Poems of the Exeter Book''. Oxford: Clarendon Press
* Laurence K. Shook (1960): The Burial Mound in «Guthlac A». Modern Philology, bind. 58, nr. 1. (Aug., 1960), sidene 1-10.

## Eksterne lenker
* 
* Early British Kingdoms: St. Guthlac
* Alexandra H. Olsen's 'Saint Guthlac and Saint Pega in the South English Legendary'